----

----

I Tiedonantoja

Neuvosto

----

NEUVOSTON PÄÄTÖS,

tehty 13 päivänä joulukuuta 2004,

Euratomin hankintakeskuksen neuvoa-antavan komitean jäsenten nimeämisestä

(2005/C 98/01)

EUROOPAN UNIONIN NEUVOSTO, joka

ottaa huomioon Euroopan atomienergiayhteisön perustamissopimuksen ja erityisesti sen 54 artiklan toisen ja kolmannen kohdan,

ottaa huomioon Euratomin hankintakeskuksen perussäännön (1) X artiklan,

ottaa huomioon 14 päivänä kesäkuuta 1999 tehdyn neuvoston päätöksen Euratomin hankintakeskuksen neuvoa-antavan komitean jäsenten nimeämisestä (2),

ottaa huomioon komission lausunnon,

sekä katsoo seuraavaa:

On aiheellista nimetä jäsenet kaudeksi, joka päättyy 28 päivänä maaliskuuta 2005 ottaen huomioon tähän asti edustajia vailla olleiden jäsenvaltioiden hallitusten esittämät ehdokasluettelot,

ON PÄÄTTÄNYT SEURAAVAA:

Ainoa artikla

Euratomin hankintakeskuksen neuvoa-antavan komitean jäseniksi nimetään seuraavat henkilöt:

Tehty Brysselissä 13 päivänä joulukuuta 2004

Neuvoston puolesta

Puheenjohtaja

B.R. BOT

----

(1)EYVL 27, 6.12.1958, s. 534/58. Perussääntöä viimeksi muutettu liittymisasiakirjalla, liite II, luku 12: Energia, A. Yleistä, kohta 1 c (EYVL L 236, 23.9.2003, s. 586)

(2)EYVL C 186, 2.7.1999, s. 1.

----

Komissio

----

Euron kurssi (1)

21. huhtikuuta 2005

(2005/C 98/02)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 98/03)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”SIDRA DE ASTURIAS” TAI ”SIDRA D'ASTURIES”

No CE: ES/00260/28.10.2002

SAN (X) SMM ( )

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuotteiden tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa kansallisilta viranomaisilta tai Euroopan komission yksiköistä (1).

1.   Jäsenvaltion toimivaltainen viranomainen:

2.   Hakijaryhmittymä:

3.   Tuotelaji:

Luokka 1.8 — liitteen II muut tuotteet: siiderit

4.   Eritelmä

(tiivistelmä 4 artiklan 2 kohdan edellytyksistä)

4.1   Tuotteen nimi: ”Sidra de Asturias” tai ”Sidra d'Asturies”

4.2   Tuotteen kuvaus: Suojatun alkuperänimityksen ”Sidra de Asturias” käyttämiseen oikeutetut tuotteet ovat seuraavat:

Siideri: juoma, jota saadaan täysin tai osittain käyneestä tuoreesta omenasta tai omenatuoremehusta. Juoman alkoholipitoisuus on vähintään 5 tilavuusprosenttia.

Kuiva siideri sisältää sokereita alle 30 grammaa/litra; puolikuiva siideri sisältää sokereita 30—50 grammaa/litra ja makea siideri yli 50 grammaa/litra. Sokerien enimmäismäärä on 80 grammaa/litra.

Siiderin maku on runsas, ja se voi olla kuiva, puolikuiva tai makea. Juoma on kuplivaa ja helmeilevää, sillä juoma sisältää mehun käydessä syntyvää hiilihappoa. Aromi on puhdas ja tasapainoinen ja muistuttaa tuoretta omenaa tai omenahilloa. Juoma on kirkasta ja säihkyvää, ja värissä hehkuvat useat keltaisen sävyt.

Luonnonmukainen siideri: juoma, jota saadaan täysin tai osittain käyneestä tuoreesta omenasta tai omenatuoremehusta ja joka valmistetaan perinteisin menetelmin siten, ettei sokeria lisätä. Juoma sisältää ainoastaan käymistilanteessa syntyvää hiilihappoa. Juoman alkoholipitoisuus nousee vähintään 5 tilavuusprosenttiin.

Luonnonmukaisen siiderin maku on runsas ja tasapuolisesti hapan sekä katkera, ja maussa on myös luonnollisen kirpeä säväys. Aromi on puhdas ja raikas, omenalajikkeelle ominainen ja hedelmäinen. Aromissa on hienoinen hapan vivahde. Juoma on kirkasta ja säihkyvää, ja väri muodostuu keltaisen ja oljenkeltaisen sävyistä.

Molemmat tuotteet valmistetaan siideriomenalajikkeista, joita on perinteisesti viljelty tuotantoalueella.

Hyväksytyt lajikkeet jaetaan happamuuden ja fenoliyhdistepitoisuuden mukaan teknisesti seuraaviin luokkiin: makea, makeankatkera, katkera, hapahko, hapahkonkatkera, katkeranhapahko, hapan ja happamenkatkera.

4.3   Maantieteellinen alue: Siiderin valmistukseen käytettäviä omenia tuotetaan ja ”Sidra de Asturias” -alkuperänimityksellä suojattua siideriä valmistetaan Asturian itsehallintoalueella. Asturia on maantieteellinen ja historiallinen alue, joka sijaitsee Pohjois-Espanjassa. Alueella sijaitsee 78 kuntaa: Allande, Aller, Amieva, Avilés, Belmonte de Miranda, Bimenes, Boal, Cabrales, Cabranes, Candamo, Cangas de Narcea, Cangas de Onís, Caravia, Carreño, Caso, Castrillón, Castropol, Coaña, Colunga, Corvera, Cudillero, Degaña, El Franco, Gijón, Gozón, Grado, Grandas de Salime, Ibias, Illano, Illas, Langreo, Las Regueras, Laviana, Lena, Llanera, Llanes, Mieres, Morcín, Muros de Nalón, Nava, Navia, Noreña, Onís, Oviedo, Parres, Peñamellera Alta, Peñamellera Baja, Pesoz, Piloña, Ponga, Pravia, Proaza, Quirós, Ribadedeva, Ribadesella, Ribera de Arriba, Riosa, Salas, San Martín de Oscos, San Martín del Rey Aurelio, Santirso de Abres, Santa Eulalia de Oscos, Santo Adriano, Sariego, Siero, Sobrescobio, Somiedo, Soto del Barco, Tapia de Casariego, Taramundi, Teverga, Tineo, Valdés, Vegadeo, Villanueva de Oscos, Villaviciosa, Villayón, Yernes ja Tameza.

Asturian pinta-ala on 10 565 km2, mutta se on yksi vuoristoisimmista alueista Euroopassa. Tämä rajoittaa huomattavasti omenien viljelyyn käytettävissä olevaa maatalousmaata, joka sijaitsee pienissä laaksoissa ja rinteillä kaikkialla kyseisellä alueella (mainituissa 78 kunnassa).

Asturian pinnanmuodostus ja tuotanto-olosuhteet aiheuttavat sen, että maatilat ovat enemmän tai vähemmän jakautuneet kaikkiin mainittuihin kuntiin, ja näin ollen myös asutukset ja viljelylohkot ovat pieniä ja hajallaan.

Siideriomenoita on perinteisesti viljelty Asturiassa yhdessä luonnonniityn kanssa. Koska Asturian maatilat ovat suuressa määrin pientiloja, tämä karjanhoidon ja siideriomenoiden viljelyn yhdistelmä on yksi Astorian maaseudun huomattavampia sosioekonomisia piirteitä. Se mahdollistaa lisätulojen hankkimisen perhetiloilla ja estää maaltapakoa tarjoamalla toimintaa, joka suojelee ympäristöä ja pitää väestön paikallaan.

Kuten siideriomenoiden viljelmät myös puristamot ovat perinteisesti sijainneet pienillä maatiloilla laitoksissa, joissa valmistetaan siideriä omaan käyttöön. Ajan myötä tästä käytännöstä on luovuttu. Laitokset ovat nykyisin keskittyneet infrastruktuurien läheisyyteen, ja ne tarjoavat palveluita, jotka paremmin edistävät teollisen toiminnan kehittymistä.

4.4   Alkuperätodisteet: ”Sidra de Asturias” tai ”Sidra d'Asturies” -alkuperänimityksellä suojatut tuotteet valmistetaan siideriomenalajikkeista, jotka on hyväksytty asetuksessa ja joita viljellään sääntelyneuvoston rekisteröimillä viljelmillä. Siideriä valmistetaan rekisteröidyissä laitoksissa, jotka sijaitsevat tuotanto- tai valmistusalueella ja jotka ovat läpäisseet tuotanto- ja valmistustarkastukset. Tarkastuksissa tutkitaan omenalajikkeet, viljelymenetelmä, raaka-aineet, puristin, valmistusmenetelmä, pullottaminen ja merkintä sääntelykomitean laatiman laatujärjestelmän valvontamenettelyn mukaisesti.

Siiderin valmistuksessa tarkastetaan, että juomaan lisätään vain hiilihappoa, joka on syntynyt omenamehun käydessä. Hiilihappo kerätään, puhdistetaan, tiivistetään, suodatetaan, varastoidaan ja lisätään siideriin ennen pullottamista. Koko valmistusprosessia valvotaan sääntelyneuvoston laatiman laatukäsikirjan ohjeiden mukaisesti. Ohjeisiin on kirjattu ainakin analysointimenetelmä, jolla hiilihappo analysoidaan määrittämällä kevyet ja vakaat isotoopit sekä C13/C12-suhde, minkä avulla voidaan varmistaa lisätyn hiilihapon alkuperä.

Sertifiointimenettelyyn sisältyy valmistuksen tarkkailu paikan päällä, asiakirjoihin tutustuminen sekä näytteiden otto tuotteesta. Sertifioituihin siidereihin voidaan kiinnittää etiketit, joihin on merkitty sääntelyneuvoston tunnus sekä maininta ”Denominación de Origen Protegida Sidra de Asturias”. Pakkaukseen on merkittävä lisäksi sääntelyneuvoston myöntämä tarkastusnumero.

4.5   Valmistusmenetelmä: Siideri valmistetaan siideriomenalajikkeista, joita on perinteisesti viljelty tuotantoalueella ja jotka jaetaan teknisesti seuraaviin luokkiin: makea, hapan, katkera, happamenkatkera, makeankatkera, katkeranhapahko, hapahko, hapahkonkatkera.

Valmistaminen alkaa omenoiden pesusta ja murskaamisesta. Omenoista puristetaan täysmehua, jonka annetaan käydä. Mehu juoksutetaan, kirkastetaan ja suodatetaan hyväksyttyjen tuotteiden ja aineiden avulla. Lopuksi valmis siideri pullotetaan.

Siideri voidaan karbonoida käyneestä omenamehusta peräisin olevalla hiilidioksidilla tämän asiakirjan, tavaraerittelyn ja laatukäsikirjan vaatimusten mukaisesti.

Suojatun alkuperänimityksen ”Sidra de Asturias” käyttämiseen oikeutettujen tuotteiden valmistusprosessiin kuuluu se, että siideri pullotetaan rajatulla maantieteellisellä alueella. Näin suojellaan alkuperänimityksen mainetta sekä tuotteen aitoutta, laatua ja ominaisuuksia. Kaikki tuottajat hyväksyvät täysin tämän velvollisuuden, joka toteutetaan tätä varten perustetun sääntelyneuvoston kautta.

Tämä helpottaa tuotteen valvontaa ja jäljitettävyyttä ja auttaa välttämään sekoituksia muuta alkuperää olevien tuotteiden kanssa. Tarkastukset, jotka tehdään tuotantoalueella alkuperänimityksellä suojatun siiderin tuottajien vastuulla, tehdään huolellisesti ja järjestelmällisesti. Tarkastuksista huolehtivat henkilöt, jotka tuntevat perusteellisesti tuotteen ominaisuudet.

Edellyttämällä, että ”siiderit” saavat sisältää ainoastaan sellaista hiilihappoa, joka on peräisin itse tuotteesta, varmistetaan, että käytetään asianmukaisia laitteita, jotka ovat osa pullotuslaitoksia. Jos tuote kuljetettaisiin muihin laitoksiin pullotettavaksi, syntyisi riski valvonnan heikentymisestä ja prosessin muuttamisesta.

Sallitut käytänteet

Kielletyt käytänteet

Luonnonmukaisen siiderin kemialliset ominaisuudet ovat seuraavat:

Haihtuvien happojen pitoisuus: < 2,0 g/l etikkahappoa. Alkoholipitoisuus: > 5 tilavuusprosenttia. Rikkidioksidin kokonaispitoisuus: < 150 mg/l Hiilidioksidipaine pullossa (20 oC): > 0,5 atm.

Siiderin kemialliset ominaisuudet ovat seuraavat:

Haihtuvien happojen pitoisuus: < 2,0 g/l etikkahappoa. Alkoholipitoisuus: > 5 tilavuusprosenttia. Rikkidioksidin kokonaispitoisuus: < 200 mg/L. Hiilidioksidipaine pullossa (20 oC): > 3 atm.

4.6   Yhteys maantieteelliseen alkuperään: 

4.6.1   Historiallinen yhteys

Asturian alueella tuotetaan eniten siideriä Espanjassa eli noin 80 prosenttia kaikesta Espanjassa tuotetusta siideristä. Siideriomenoiden viljely ja siiderin valmistus kuuluu kiinteästi alueen menneisyyteen, minkä osoittavat maantieteilijä Estrabónin kertomukset, jotka ajoittuvat vuoteen 60 eKr.

4.6.2   Luonnollinen yhteys

Asturian alueen maanviljelijät ovat valikoineet lajikkeita vuosisatojen ajan siemenistä kasvatetuista puista, joita ei ole oksastettu. Valikoiduiksi ovat tulleet kaikkein tuottavimmat puut, jotka ovat sopeutuneet alueeseen parhaiten ja jotka tuottavat kaikkein laadukkaimpia siideriomenia. Omenalajikkeiden monimuotoiset ominaisuudet (makea, makeankatkera, katkera, hapahko, hapahkonkatkera, katkeranhapahko, hapan, happamenkatkera ja katkeranhapan) sekä lajikkeiden sekoitukset takaavat Asturian alueen siidereille ominaiset hapahkot aromit.

Alkuperänimitykseen on sisällytetty kaksi tuotetyyppiä (luonnonmukainen siideri ja siideri), ja tätä säännellään Espanjassa voimassa olevalla laatunormilla (ministerineuvoston päätös 1/9/79), jossa tehdään ero näiden kahden tyypin välillä, minkä perusteella ”siiderin” valmistuksessa voidaan käyttää lisättyä hiilihappoa sen alkuperästä riippumatta.

Nimityksellä suojatut kaksi siiderityyppiä ovat peräisin niin sanotusta ”luonnonmukaisesta siideristä”, johon ”siiderin” tapauksessa voidaan lisätä käymisen yhteydessä saatua (eli tuotteesta itsestään peräisin olevaa) hiilidioksidia sekä sokerisiirappia pienissä määrin. Raaka-aine, valmistustekniikka ja tuotantolaitokset ovat käytännöllisesi katsoen samat. Tosin ”luonnollista siideriä” on valmistettu paljon kauemmin, ja hiilihappoa sisältäviä ”siidereitä” alettiin valmistaa myöhemmin 1800-luvulla tekniikan ja tutkimuksen kehittyessä.

Maantieteellinen nimi ”Asturias” yhdistetään Espanjassa perinteisesti siiderin valmistukseen ja kulutukseen, koska kyseisellä alueella valmistetaan suurin osa espanjalaisesta siideristä.

4.6.3   Ihmisiin liittyvä tekijä

Siiderintuotantoala on kolmanneksi tärkein Asturian maatalous- ja elintarvikeala liikevaihdon perusteella. Luonnonmukaista siideriä tuotetaan perinteisissä puristamoissa, ja Asturiassa onkin rekisteröity 106 kaupallista toimintaa harjoittavaa puristamoa. Puristamoissa on nähtävissä voimakas perheyrityksen perinne, sillä yli 60 prosenttia puristamoista on kulkenut suvussa. Yhtiömuoto on yleensä yksityisen elinkeinonharjoittajan toiminimi, ja vain 10 prosenttia yrityksistä on osakeyhtiöitä. Luonnonmukaisen siiderin osalta Asturian markkinat ovat 93 prosenttia kokonaismarkkinoista. Tavallisen siiderin tuotanto keskittyy puolestaan 10 yritykseen, joiden liikevaihto on 61 prosenttia alan kokonaisliikevaihdosta. Espanjan sisäisillä markkinoilla myydään 80 prosenttia tuotannosta, ja vientiin menee noin 13—14 prosenttia. Loput 7 prosenttia kulutetaan Asturian alueella.

4.7   Valvontaelin: 

Suojatun alkuperänimityksen ”Sidra de Asturias” sääntelyneuvosto täyttää standardin EN-45011 vaatimukset

4.8   Merkinnät: Jotta siiderin merkinnät eivät aiheuttaisi epäselvyyttä kuluttajille, on noudatettava 1. elokuuta 1979 annettua määräystä, jolla pannaan täytäntöön siideristä ja muista omenapohjaisista juomista annettu lainsäädäntö. Määräyksen 17 artikla sisältää vaatimuksen siitä, että pulloihin on tapauksen mukaan muiden pakollisten mainintojen lisäksi merkittävä ”siideri” tai ”luonnonmukainen siideri”.

Pullotettujen siiderien etiketeissä ja vastaetiketeissä on oltava selvä suojattua alkuperänimitystä tarkoittava merkintä ”Sidra de Asturias” sekä asiaan sovellettavassa lainsäädännössä säädetyt tiedot.

Kuluttaja tunnistaa selvästi siiderityypin pullon sulkumekanismin perusteella. Koska ”siiderin” tapauksessa ilmanpaine pullossa on yli kolme, korkki ei luonnollisesti voi olla samanlainen kuin luonnonsiideriä sisältävässä pullossa. Myös siiderin sisältävä lasiastian on oltava erilainen.

Joka tapauksessa maininta ”Sidra de Asturias” on oltava kaikissa niiden alkuperänimityksellä suojattujen siidereitten merkinnöissä, jotka täyttävät hyväksyttyä käyttöä koskevien sääntöjen vaatimukset. Lisäksi myös elintarvikkeiden pakkausmerkintöjä ja esillepanoa koskevien säädösten mukaisesti merkinnöissä on tapauksen mukaan oltava maininta ”siideri” tai ”luonnonmukainen siideri”.

Kaikkiin alkuperänimityksellä suojattujen siiderien pakkauksiin on kiinnitettävä sääntelyneuvoston myöntämä numeroitu etiketti.

Kuluttajalle jostain syystä sekaannusta aiheuttavia etikettejä ei hyväksytä, ja sääntelyneuvosto voi kieltää kertaalleen hyväksytyn etiketin käytön.

4.9   Kansalliset vaatimukset: Suojatun alkuperänimityksen ”Sidra de Asturias” on täytettävä seuraavat lainsäädännön vaatimukset:

----

(1)  Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2005/C 98/04)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Yhdistynyt kuningaskunta, West Cumbria

Tuen numero: N 177/04

Nimike: Muutokset Yhdistyneen kuningaskunnan aluetukikarttaan 2000—2006

Tarkoitus: Aluetuki

Tuen intensiteetti tai määrä: 20 % NAE

Kesto: Päätöksen voimaantulopäivästä 31. joulukuuta 2006 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Belgia

Tuen numero: N 179/03

Nimike: Tuki Genkissä sijaitsevalle Ford Werke AG:lle

Tarkoitus: Suuren investointihankkeen toteuttaminen moottoriajoneuvoalalla alueellisesta tuesta annettujen monialaisten puitteiden nojalla

Oikeusperusta: Tapauskohtainen tuki

Talousarvio: 1 073 miljoonaa euroa (Ford)

Tuen määrä: 45,06 miljoonaa euroa (Ford)

Kesto: 2003—2007

Muita tietoja: Kokonaishankkeen yhteydessä myönnetään yhteensä 2,572 miljoonaa euroa tukea viidelle ensisijaiselle osatoimittajalle.

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 195 /2004

Nimike: NMPC:n (National Microsystems Packaging Centre) T&K-tilojen ja -laitteiden käytön tukeminen

Tarkoitus: Tuki tutkimus- ja kehitystoimintaan

Talousarvio: 5 milj. Englannin puntaa

Kesto:: 1.1.2005—31.12.2010

Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla:

http://europa.eu.int/comm/secretariat_general/sgb/state_aids/

Päätöksentekopäivä: 

Jäsenvaltio: Portugali

Tuen numero: N 228/04

Nimike: Strategisten matkailutuotteiden tukiohjelman muuttaminen (SIVETUR)

Tarkoitus: Portugalin matkailutarjonnan parantaminen ja monipuolistaminen

Oikeusperusta: Portaria

Talousarvio: 300 miljoonaa euroa

Tuen intensiteetti: Vaihtelee investointihankkeittain, yrityksittäin ja alueittain

Kesto: 31.12.2006 asti

Muita tietoja: N 89/2000

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Espanja

Tuen numero: N 240/2004

Nimike: Kaasuverkon rakentaminen Comunidad Autónoma de la Región de Murcia -alueelle

Tarkoitus: Aluekehitys (Kaikki alat)

Oikeusperusta: Real Decreto 949/2001; Real Decreto 1434/2002; Orden ECO/31/2004; Orden de la Consejería de Economía, Industria e Innovación de la Región de Murcia.

Talousarvio: 11 181 000 euroa

Tuen intensiteetti tai määrä: Ehdotettu tuen intensiteetti hankkeessa 17,91 prosenttia (brutto)

Kesto: 31.12.2012 asti

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Espanja

Tuen numero: N 333/2004

Nimike: Laivanrakennuksen tilapäiset avustustoimet — ohjelman pidentäminen

Tarkoitus: Laivanrakennusalan sopimuskohtainen toimintatuki

Oikeusperusta: Real Decreto 442/1994 of 11 March 1994, as amended by Real Decreto 1274/2003 of 10 October 2003

Tuki-intensiteetti: enintään 6 % sopimuksen arvosta

Kesto: 25.10.2002—31.3.2005; LNG-tankkerit: 25.6.2003—31.3.2005

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Saksa

Tuen numero: N 423/03

Nimike: Tuki viidelle yritykselle Branderburgin alueella (DMT Potsdam — Gesellschaft für Umwelt- und Geotechnik, Quantum Hydrometrie GmbH — Gesellschaft für Mess- und Systemtechnik mbH, Institut für angewandte Gewässerökologie GmbH, WASY GmbH — Gesellschaft für wasserwirtschaftliche Planung und Systemforschung mbH ja Voigt Ingenieure Luckau GmbH).

Tarkoitus: Kehitystukitoimenpide

Oikeusperusta: Tapauskohtainen tuki

Tuen määrä: 3,29 miljoonaa euroa

Kesto: 2003—2005

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Saksa

Tuen numero: N 598/2003

Nimike: DOW:lle myönnettävä tuki Staden ja Teutschentalin välillä kulkevaa eteeniputkijohtoa varten

Tarkoitus: aluekehitys

Oikeusperusta: Investitionszulagengesetz 1999

Määrä: 13 616 000 euroa

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Irlanti

Tuen numero: N599/2004

Nimike: Biopolttoaineiden vapauttaminen valmisteverosta — Veroetuus

Tarkoitus (ala): Ympäristönsuojelu

Oikeusperusta: Section 98A of Finance Act of 1999 amended in 2004

Talousarvio: 3 000 000 euroa vuodessa

Kesto: 2 vuotta

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

----